A Belső Önértékelési Csoport munkájának előkészítése a Szabolcs- Szatmár- Bereg Megyei Pedagógiai Szakszolgálat Mátészalkai Tagintézményében

Az intézmény bemutatása röviden

2013. szeptember 01 – től a Szabolcs- Szatmár – Bereg Megyei Szakszolgálat Mátészalkai Tagintézménye vagyunk. Fenntartónk a Klebelsberg Intézmény Fenntartó Központ, üzemeltetőnk Mátészalka Város Önkormányzata.

Szakszolgálatunk Mátészalkán, a Kazinczy u. 3 – 5 sz. alatt található.

A pedagógiai szakszolgálat feladatait a 15/2013. (II. 26.) EMMI rendelet határozza meg.

Szakszolgálatunk az alábbi tevékenységeket látja el: tankerületi szakértői bizottsági tevékenység, nevelési tanácsadás, logopédiai ellátás, továbbtanulási – pályaválasztási tanácsadás.

Intézményünk a Mátészalkai járásban lakó, vagy ott tartózkodási hellyel rendelkező, a járás 26 településén levő 58 nevelési – oktatási intézményeiben tanuló gyermekeket és a szüleiket tudja fogadni.

Intézményünk szervezeti struktúrája lehetővé teszi, hogy segíteni tudjunk a legkülönfélébb tanulási – magatartási problémával küzdő gyerekeken. Munkánkat szoros együttműködésben igyekszünk végezni a szülőkkel és a pedagógusokkal.

A Köznevelési törvény szerint a szolgáltatásainkra jogosultak köre a 0 éves kortól kezdve, a köznevelési rendszerben nappali tagozatos tanulói jogviszonnyal rendelkező gyermekekre, tanulókra terjed ki.

Szolgáltatásaink ingyenesek, minden gyermeknek alanyi jogon járnak.

Szakszolgálatunk szakalkalmazottainak bemutatása

Szakalkalmazotti létszámunk 2015. szeptemberéig 10 fő volt, ebben a tanévben 2 fő gyakornokkal bővültünk. A szakalkalmazottak végzettség szerinti létszáma: 4 fő pszichológus, ebből 1 fő gyakornok, 4 fő logopédus, ebből 1 fő tagintézmény – vezető, és 1 fő gyakornok, 3 fő gyógypedagógus – pszichopedagógus, 1 fő óvodapedagógus – fejlesztőpedagógus. A gyakornokok kivételével minden szakalkalmazott rendelkezik a jogszabályban előírt végzettséggel, szakképzettséggel, pedagógus szakvizsgával. Ebben a tanévben 5 fő szakalkalmazott készíti el portfólióját november 30 – ig, s vesz részt a minősítési eljárásban a Pedagógus II. fokozat megszerzése érdekében. A tagintézmény vezetője értesítést kapott az Oktatási Hivataltól, hogy a 2016 – os évben tanfelügyeleti ellenőrzése lesz.

Munkánkat segíti 1 fő pedagógiai asszisztens és 1 fő szakszolgálati titkár.

A járás – és a gyermeklétszám nagysága, valamint a problémák súlyossága indokolná, hogy jóval több szakember dolgozzon intézményünkben.

Az ellátotti létszám bemutatása

Szakszolgálatunk évente 900 – 1200 fő gyermeket, tanulót tud ellátni.

A járásban a hátrányos helyzetű gyerekek magas számban élnek.

Az előző évekhez képest aktívabb együttműködésünket, segítségünket igényelték az intézmények pedagógusai, a magatartási - beilleszkedési problémás gyerekek érdekében.

Az intézményi önértékelés jogszabályi háttere

Az intézményi önértékeléshez szükséges alábbi jogszabályok, dokumentumok minden munkatárs rendelkezésre állnak intézményünkben, írott formában, valamint honlapunkon.

* 2011. évi CXC. törvény a nemzeti köznevelésről
* 326/2013. (VIII.30.) Korm. rendelet a pedagógusok előmeneteli rendszeréről és a közalkalmazottak jogállásáról szóló 1992. Évi XXXIII. Tv. köznevelési intézményekben történő végrehajtásáról
* 20/2012.(VIII.31.) EMMI rendelet a nevelési – oktatási intézmények működéséről és a köznevelési intézmények névhasználatáról

Az intézményi önértékelés pedagógusra, intézményvezetőre – és intézményre vonatkozó részeit először a 2016. évi ellenőrzésben szereplőre vonatkozóan kell elvégezni, de legkésőbb 2017. június 30 – ig minden pedagógusra. 2020. június 30 – ig minden intézményre vonatkozóan el kell végezni a teljes körű intézményi önértékelést.

* Országos tanfelügyeleti kézikönyv
* Önértékelési kézikönyv pedagógiai szakszolgálatok számára
* Szakszolgálatunk dokumentumai
* SZMSZ
* Továbbtanulási - Beiskolázási terv
* Gyakornoki szabályzat
* Munkaterv
* Vezetői program
* Beszámolók
* Munkaköri leírások

A munkacsoport összehívásának előkészítése

2015.június 15 – én megalakult a Szabolcs- Szatmár – Megyei Pedagógiai Szakszolgálat Belső Önértékelési Csoportja, ahol egy munkatársunk képviseli a Mátészalkai Tagintézményt, koordinátori szerepkört betöltve az intézmények között. Ennek a BECS – nek fő feladata a megyei intézményrendszer elvárásainak meghatározása volt. Szakszolgálatunknál 2015. augusztus 25 – én megalakult az intézményi szintű belső értékelési csoport (intézményi BECS) amelyet közvetlenül a tagintézmény – vezető irányít. Tagjai: 1 fő pszichológus, és 2 fő gyógypedagógus – pszichopedagógus. Az önértékelési folyamatba a későbbiekben a gyakornokokat és minden szakalkalmazottat bevonunk.

Intézményi szempontok a Belső Önértékelési Csoport tagjainak kiválasztásában.

* *Jogszabályi megfelelőség – jogszabályok ismerete*

Az egyik BECS – tag szakszolgálati szakértő a nevelési tanácsadás tevékenységben, jól ismeri a kompetencia területeket.

* *Szakmai felkészültség*

A BECS másik tagja korábban az IMIP aktív résztvevője volt, a minőségfejlesztés iránti elkötelezettsége magas szintű, népszerű munkatárs, szakmai felkészültsége elismert nemcsak a munkatársak, hanem a járás pedagógusai körében. A Megyei Pedagógiai Szakszolgálat BECS tagja, a tagintézményünk munkacsoportjának vezetője.

* *Jártasság az informatikai rendszer működtetésében*

A BECS fiatal pszichológus munkatársa napi szinten használja az IKT eszközöket, elismert, felkészült szakpszichológus.

* *Felkészítő képzés*

A tagintézmény – vezetője részt vesz az Intézményvezetők felkészítése az intézményi önértékeléshez, a tanfelügyeleti ellenőrzéshez és a pedagógusminősítéshez kapcsolódó intézményvezetői feladatok ellátására című akkreditált pedagógus – továbbképzésen, ahol kiemelten a vezetői feladatokra tud felkészülni

Az intézményi önértékelés tervezését, koordinálását, támogatását és ellenőrzését végző szakalkalmazottak csoportját a tagintézmény – vezető jelölte ki. Ezek a munkatársak a feladat ellátásához szükséges jog – és felelősségi körrel felruházott szakemberek.

A csoport feladatai:

* Az önértékelési folyamat során a többi szakalkalmazott felkészítése az önértékelési munka részleteiről, a feladatok ismertetése, az érdeklődés felkeltése, a munkatársak motiválása, a felmerülő kérdések megválaszolása
* A bevont kollégák folyamatos támogatása
* Az adatgyűjtő eszközök megismertetése, adatgyűjtés
* Az éves önértékelés előkészítése és megtervezése
* Az intézményi dokumentumok vizsgálata, a munkatársak, szülők, tanulók, (partnerek) tájékoztatása.
* Az intézményi elvárás rendszer meghatározása, ismertetése a munkatársakkal
* Tervezés – szakszolgálatunk éves önértékelési tervének készítése a BECS tagjaival
* Az éves önértékelési tervben rögzíteni kell: mely pedagógus önértékelésére kerül sor, sor kerül – e a vezető értékelésére, az intézményi önértékelés mely elemeit végzik el az adott tanévben, kik, milyen rész feladatot látnak el, az egyes értékelési feladatok ütemterve, a partnerek bevonásának módja, az éves terv feltöltése az OH által működtetett informatikai területre
* Az egyes pedagógus önértékeléseket megelőzően tájékoztatás az ütemezésről, az értékelésben részt vevő személyekről, azok feladatairól, valamint az értékelés módszertanáról és eszközeiről
* Megvalósítás – a kijelölt szakalkalmazottak önértékelésnek lefolytatása, intézményi önértékelés éves önértékelési feladatainak elvégzése
* Önfejlesztési terv, intézkedési terv írása

A munkatársak BECS – ben végzett munkáját szóban vagy írásban lehet megköszönni. Jogukban áll megbízni, felkérni valakit a részfeladatok elvégzésére a munkatársak köréből.

Napirend kialakítása

Legfontosabb feladatok a 2015/2016 – os tanévben

* A tagintézmény – vezető tájékoztatása a munkatársaknak, az igazgató - tanácsi értekezlet BECS témájáról
* Önértékelési csoport létrehozása
* Tájékoztatás (szakalkalmazottak, szülők, partnerek)
* A szakszolgálat elvárás - rendszerének meghatározása, kidolgozása
* Az önértékelési szabályzatunkat teljes egészében megalkotni
* Dokumentumainkat teljes egészében megismerni, átdolgozni
* Munkatervünket tudatosan átgondolni, belső elvárásokat beépíteni
* Tervezés – a szakszolgálat 5 éves programjának elkészítése, éves önértékelési terv készítése
* 2015. szeptember – december hónapokban el kell végezni a 2016. évben minősítésre kollégák és a vezető önértékelését
* A szakalkalmazotti közösség 50 % - ára elvégezni az önértékelést
* Megvalósítás – a kijelölt szakalkalmazottak önértékelésének lefolytatása, intézményi önértékelés éves önértékelési feladatainak elvégzése
* Önfejlesztési terv intézkedési terv írása

A szakszolgálat átfogó önértékelése az 5 éves ciklusban egyszer történik meg, de vannak olyan intézményi elvárások, melyeket az intézménynek az éves önértékelési tervében feltüntetett módon évente vizsgálnia kell

A pedagógus önértékelés kétévente, a vezetői önértékelés a megbízás 2. és 4. évében történik

Dokumentumelemzés

* A szakalkalmazottak szakmai ellenőrzésének 8 területét, a vezetői ellenőrzés 5 területét és az intézmény ellenőrzés 7 területét fogjuk vizsgálni a szakszolgálat dokumentumain keresztül, a központi elvárásoknak megfelelést fogjuk végig ellenőrizni
* A vizsgált dokumentumok:
* A tanfelügyelet és az intézményi önértékelés adott pedagógusra vonatkozó értékelő lapjai
* Az óra - , tevékenység terv (foglalkozás, terápia, beavatkozás, konzultáció, prevenció, stb.) Egyéb foglalkozások tervezése, tanmenet, tematikus tervek és az éves tervezés egyéb dokumentumai
* Egyéb foglalkozások tervezése
* Esettanulmány dokumentum a logopédia, nevelési tanácsadás típusú tevékenységek esetében
* Estmegbeszélő munka, dokumentum a logopédia, nevelési tanácsadás típusú tevékenységek esetében
* A konzultációs munka dokumentuma a nevelési tanácsadás típusú tevékenységek esetében
* Csoportos esettanulmány dokumentum a nevelési tanácsadás típusú tevékenységek esetében
* A szakterületi vélemény dokumentuma
* Szakmai - , szakma és ágazatközi együttműködés dokumentuma
* Napló
* Kliensek produktumai

Feladatok elosztása

A tagintézmény – vezetőnek mindvégig körültekintően kell végeznie a koordináló munkát a folyamatban

* A tagintézmény – vezetője a csoport vezetőjét felkéri a feladatra
* A részfeladatok szétosztása a munkatársak között (pl. informatikai felület kezelése, interjúztatás, dokumentumelemzések, kérdőívek ütemezése, stb.)
* A szakalkalmazottak önértékelését az éves önértékelési tervben a megjelölt felelősök és az informatikai rendszer támogatja, amely lehetővé teszi az értékelés során összegyűlt tapasztalatok, információk rögzítését, valamint összekapcsolását az önértékelés során tett megállapításokkal
* Figyelembe kell venni a kompetenciákat, az egyenletes felosztást, az egyenletes terhelést

A következő megbeszélés időpontjának rögzítése és az addig elvégzendő feladatok meghatározása

* A megbeszélés idejének pontosítása
* Ismerkedés a feladatokkal
* Kérdések összegyűjtése
* A határidők rögzítése

Baloghné Piros Zsuzsanna

tagintézmény – vezető, igazgató

Mátészalka, 2015. szeptember 04.